Ny streamingtjeneste serverer spansk og italiensk fodbold

Vi du se Barcelona, Real Madrid, Roma og Juventus kæmpe i denne sæson, så kan det gøres via den nye streamingtjeneste Strive Sport, der netop har slået de digitale døre op. Tjenesten har købt rettighederne til både den spanske La Liga og italienske Serie A for både Danmark, Sverige og Norge. Debuten sker på lørdag, når kampene mellem bl.a. Barcelona – Alaves og Chievo – Juventus streames.

Live og on-demand

Kampene streames naturligvis live, men kan også ses on-demand, når det passer dig. Du kan se gengivelser af kampe i fuld længde og højdepunkterne fra hver kamp fra La Liga og Serie A, skriver Strive Sport. Der vil desuden være ugentlige shows der dækker al action på og uden for banen. Alle kampe har engelsk kommentator.

iOS og Android

Tjenesten har snittet en app til både iOS og Android, og vil du se kampene på tv’et, kan det klares via Chromecast. Der er desværre endnu ikke en app til Apple TV. Det er uvist, om det er på vej.

Prisen er som nævnt 79 kroner om måneden for et abonnement – og der er syv dages prøvetid.

Bliver interessant at følge, om tjenesten bliver en succes. Her fra en gammel Ipswich-fan skal der lyde en opfordring til at udvide udbudet med den næstbedste engelske række, The Championship, der bestemt må være til at komme i nærheden af for penge …

Ny streamingtjeneste serverer spansk og italiensk fodbold